|  |  |  |
| --- | --- | --- |
|  | **Univerzita Mateja Bela** **v Banskej Bystrici**Právnická fakultaKomenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici,**

ktoré sa uskutočnilo online formou prostredníctvom aplikácie Microsoft Teams,

dňa **25. apríla 2022**

**K bodu 6**

Predseda VR PrF UMB predložil návrh na udelenie vedecko-pedagogického titulu docent JUDr. Adriánovi Vaškovi, PhD., v odbore habilitačného konania a inauguračného konania trestné právo.

Následne odovzdal slovo Dr. h. c. prof. JUDr. Jaroslavovi IVOROVI, DrSc., ktorý ako predseda habilitačnej komisie predniesol návrh a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. Adriána VAŠKA, PhD. v odbore habilitačného konania a inauguračného konania trestné právo zo dňa 10. decembra 2021.

V habilitačnom konaní pôsobila habilitačná komisia a oponenti habilitačnej práce v nasledovnom zložení:

Predseda habilitačnej komisie:

**Dr. h. c. prof. JUDr. Jaroslav IVOR, DrSc.**

Pracovisko: Univerzita Mateja Bela, Právnická fakulta, Banská Bystrica, SR

Členovia habilitačnej komisie:

**prof. JUDr. Jaroslav FENYK, Ph.D., DSc., Univ. Priv. Prof.**

Pracovisko: Masarykova univerzita v Brne, Právnická fakulta, Brno, ČR

**doc. PhDr. JUDr. Marcela TITTLOVÁ, PhD., LL.M.**

Pracovisko: Paneurópska vysoká škola v Bratislave, Fakulta práva, Bratislava, SR

Oponenti habilitačnej práce:

**prof. JUDr. Ivan ŠIMOVČEK, CSc.**

Pracovisko: Trnavská Univerzita v Trnave, Právnická fakulta, Trnava, SR

**prof. JUDr. Peter POLÁK, PhD.**

Pracovisko: Paneurópska vysoká škola v Bratislave, Fakulta práva, Bratislava, SR

**prof. JUDr. Jaroslav KLÁTIK, PhD.**

Pracovisko: Univerzita Mateja Bela, Právnická fakulta, Banská Bystrica, SR

**Téma habilitačnej prednášky:**

Prostriedky operatívno-pátracej činnosti podľa Trestného poriadku a iných zákonov využiteľných v trestnom konaní

**Téma habilitačnej práce:**

Spravodajské informácie v trestnom konaní

Predseda habilitačnej komisie Dr. h. c. prof. JUDr. Jaroslav IVOR, DrSc. informoval prítomných o výsledku hlasovania členov habilitačnej komisie po skončení habilitačnej prednášky a obhajoby habilitačnej práce JUDr. Adriána Vaška, PhD., zo dňa 10.12.2021.

Počet členov oprávnených hlasovať bol 3, z toho prítomní 3 členovia. Počet kladných hlasov 3, počet záporných hlasov 0, zdržalo sa hlasovania 0, počet neplatných hlasov 0.

Komisia sa preto jednomyseľne rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. Adriánovi VAŠKOVI, PhD. v študijnom odbore habilitačného konania a inauguračného konania trestné právo, ktorý ho predložil na rokovanie Vedeckej rady Právnickej fakulty UMB.

Vedecká rada PrF UMB konštatovala, že uchádzač spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva SR č. 246/2019 Z. z. Ministerstva školstva, vedy, výskumu a športu Slovenskej republiky o postupe získavania vedecko-pedagogických titulov a umelecko-pedagogických titulov docent a profesor v platnom znení, Smernicou UMB č. 1/2013 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici a jej dodatkov a Smernicou UMB č. 1/2022 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici.

Následne predseda VR PrF UMB a predseda habilitačnej komisie podporili udelenie titulu docent JUDr. Adriánovi VAŠKOVI, PhD. a predseda VR PrF UMB otvoril k tomuto bodu diskusiu.

Do diskusie sa prihlásili:

prof. JUDr. Jaroslav Klátik, PhD. – ako vedúci katedry chcem podporiť docentúru u pána Dr. Vaška v odbore trestné právo. Dr. Vaško je novým členom našej katedry, jeho pôsobenie hodnotím veľmi pozitívne. Jeho docentúra bude prínosom pre ďalší kvalifikačný rast našej katedry.

doc. JUDr. et PhDr. mult. Libor Klimek, PhD. – v nadväznosti na vedúceho našej katedry by som uviedol, že taktiež by som podporil p. Dr. Vaška, ktorý je ideálnym kandidátom o udelenie titulu docent.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 17 hlasov.

Počet členov vedeckej rady oprávnených hlasovať: 33

Počet prítomných členov oprávnených hlasovať: 29

Počet odovzdaných hlasov: 28

- z toho kladných: 21

- z toho záporných: 2

- z toho sa zdržalo hlasovania: 5

- z toho neplatných: 0

**Uznesenie č. 5/2022:** **Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. Adriánovi VAŠKOVI, PhD. v odbore habilitačného konania a inauguračného konania trestné právo.**

V Banskej Bystrici, 25. apríla 2022

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB